**ZAPISNIK**

sa 16. sjednice Upravnog vijeća Dvora Trakošćan održane 12.01.2023. u Upravi Dvora Trakošćan s početkom u 10,00 sati.

Prisutni: dr.sc. Vesna Pascuttini Juraga, predsjednica

 Andreja Srednoselec, zamjenica predsjednica

 Nedeljka Vodolšak, članica

 Ljerka Šimunić, članica

 Tanja Ferčec, članica

 Ivan Mravlinčić, v.d. ravnatelja

Sjednicu je otvorila predsjednica Upravnog vijeća dr.sc. Vesna Pascuttini Juraga i predložila sljedeći

**DNEVNI RED:**

|  |  |
| --- | --- |
| 1. | Usvajanje Zapisnika s 15. sjednice Upravnog vijeća od 01.12.2022. godine |
| 2. | Razmatranje pristigle dokumentacije po okončanju javnog natječaja za imenovanje ravnatelja/ice Muzeja Dvor Trakošćan |
| 3. | Donošenje Odluke o visini blagajničkog minimuma i maksimuma |
| 4. | Donošenje Pravilnika o provedbi postupaka jednostavne nabave |
| 5. | Ostala pitanja |

Dnevni red je jednoglasno usvojen.

**Ad 1.) Usvajanje Zapisnika s 15. sjednice Upravnog vijeća od 01.12.2022. godine**

Predsjednica je zamolila članice Upravnog vijeća da na temelju uvida u zapisnik s prošle sjednice glasuju o usvajanju navedenog zapisnika.

**Zaključak: Upravno vijeće je jednoglasno usvojilo Zapisnik s 15. sjednice Upravnog vijeća od**

 **01.12.2022. godine.**

**Ad 2.) Razmatranje pristigle dokumentacije po okončanju javnog natječaja za imenovanje**

 **ravnatelja/ice Muzeja Dvor Trakošćan**

V.d. ravnatelja Ivan Mravlinčić napustio je sjednicu Upravnog vijeća.

Upravno vijeće je na 14. sjednici održanoj dana 25. studenoga 2022. godine raspisalo javni natječaj za imenovanje ravnatelja/ice Muzeja Dvor Trakošćan. Javni natječaj je objavljen u Narodnim novinama dana 30. studenoga 2022. godine. Rok za dostavu prijava bio je 30 dana od dana objave u Narodnim novinama čime je rok za dostavu prijava trajao do 30. prosinca 2022. godine.

Utvrđeno je da su na javni natječaj za imenovanje ravnatelja/ice Muzeja Dvor Trakošćan pristigle tri prijave. Natječajna dokumentacija svih triju prijava je provjerena:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Ime i prezime kandidata/kinje, mjesto stanovanja** | **Vlastoručno potpisana prijava****(DA/NE)** | **Životopis****(DA/NE)** | **Prijedlog četverogodišnjeg programa rada Muzeja Dvor Trakošćan****(DA/NE)** | **Dokaz o stečenoj stručnoj spremi****(DA/NE)** | **Dokaz o državljanstvu****(DA/NE)** | **Dokaz o radnom iskustvu****(DA/NE)** | **Uvjerenje da se protiv kandidata ne vodi kazneni postupak****(DA/NE)** | **Potpuna natječajna dokumentacija****(DA/NE)** | **Pravo prednosti pri zapošljavanju prema posebnim propisima****(DA/NE)** | **Napomena** |
| **Goranka Horjan,****Donja Stubica** | DA | DA | DA | DA | DA | DA | DA | **DA** | NE | Vjenčani list |
| **Vjeran Ježek,****Lepoglava** | DA | DA | DA | DA | DA | DA | DA | **DA** | NE | **-** |
| **Ivan Mravlinčić,****Lepoglava** | DA | DA | DA | DA | DA | DA | DA | **DA** | NE | **-** |

Sukladno članku 26. stavku 1. Zakona o muzejima (NN 61/18, 98/19 i 114/22) te članku 42. Statuta Muzeja Dvor Trakošćan (1/36-1-1.1./1-2018-2 od 19.12.2018. i 1/38-1-1.2/7-2022/2 od 25.11.2022.) dokumentacija će se proslijediti Ministarstvu kulture i medija na daljnje postupanje.

**Zaključak: Upravno vijeće je provjerilo dokumentaciju pristiglu na javni natječaj za**

 **imenovanje ravnatelja/ice Muzeja Dvor Trakošćan. Ista je proslijeđena u**

 **Ministarstvo kulture i medija na daljnje postupanje.**

**Ad 3.) Donošenje Odluke o visini blagajničkog minimuma i maksimuma**

V.d. ravnatelja Ivan Mravlinčić vratio se na sjednicu.

Na temelju članka 8. stavak 3. Pravilnika o proračunskom računovodstvu i računskom planu te članka 30. Statuta Muzeja Dvor Trakošćan, Upravno vijeće Dvora Trakošćan donijelo je Odluku o visini blagajničkog minimuma i maksimuma sa sljedećim sadržaje

„Članak 1.

Iako temeljem čl. 2. st. 6. Zakona o porezu na dobit (NN 177/04, 90/05, 57/06, 146/08, 80/10, 22/12, 148/13, 143/14, 50/16, 115/16, 106/18, 121/19, 32/20, 138/20) Dvor Trakošćan nije obveznik poreza na dobit, Dvor Trakošćan donosi ovaj interni akt u smislu čl. 29. st. 2. Zakona o fiskalizaciji u prometu gotovinom (NN 133/12, 115/16, 106/18, 121/19, 138/20) te članka 3. Zakona o poticaju razvoja malog gospodarstva (NN 29/02, 63/07, 53/12, 56/13, 121/16).

Članak 2.

Utvrđuje se ukupni blagajnički maksimum za Dvor Trakošćan u iznosu 4.000,00 eura. Iznos gotovog novca u blagajni na kraju svakog radnog dana ne može biti veći od iznosa blagajničkog maksimuma.

Za potrebe redovnog poslovanja utvrđuje se blagajnički minimum kako slijedi, za:

* Prodajno mjesto 1 – 133,00 eura
* Prodajno mjesto 2 – 397,50 eura
* Prodajno mjesto 3 – 133,00 eura

Članak 3.

Blagajnik Dvora Trakošćan obvezan je iznos novca preko blagajničkog maksimuma položiti na žiro račun najkasnije sljedeći radni dan.

Članak 4.

Ova Odluka stupa na snagu prvi dan od donošenja.“

**Zaključak: Upravno vijeće je jednoglasno donijelo Odluku o visini blagajničkog minimuma i**

 **maksimuma.**

**Ad 4.) Donošenje Pravilnika o provedbi postupaka jednostavne nabave**

V.d. ravnatelja Ivan Mravlinčić je informirao članice Upravnog vijeća da je potrebno donijeti novi Pravilnik o provedbi postupaka jednostavne nabave zbog usklađivanja s propisima koji reguliraju uvođenje eura kao službene valute u Republici Hrvatskoj.

Dr.sc. Vesna Pascuttini Juraga napomenula je da je kod donošenja pravilnika potrebno konzultirati odvjetnika odnosno pravnika.

**Zaključak: Upravno vijeće je jednoglasno donijelo Pravilnik o provedbi postupaka**

 **jednostavne nabave.**

**Ad 5.) Ostala pitanja**

Pod točkom Ostala pitanja nije bilo rasprave.

Sjednica je završila s radom u 11.10 sati.

Klasa: 007-01/23-01/2

Urbroj: 2186-13-2-02-23-2

U Trakošćanu, 30.01.2023.

 Zapisničar: Predsjednica Upravnog vijeća:

 Andreja Srednoselec dr.sc. Vesna Pascuttini Juraga

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_